கேள்வி: கேப்ரியல் தாமஸ் - துவக்ககால வாழ்க்கையும் பின்னணியும் பற்றி தகவல் சொல்.
பதில்: தாமஸ் 7, திசம்பர், 1996 அன்று ஜோர்ஜியா (மாநிலம்) அட்லான்டாவில் பிறந்தார். இவரது தாய், அமெரிக்கரான ஜெனிபர் ராண்டால் ஆவார். தந்தை ஜமைக்காவூச் சேர்ந்த டெஸ்மண்ட் தாமஸ் ஆவார். கேப்ரியலுக்கு இரட்டையர்களான சகோதரர்கள் உள்ளனர். 2007 ஆம் ஆண்டில், எமரி பல்கலைக்கழகம் முனைவர் பட்டம் பெற்ற இவரின் தந்தை, மாசச்சூசெட்ஸ் பல்கலைக்கழகத்தில் ஆசிரியர் பணிசெய்வதற்காக குடும்பத்துடன் மாசசூசெட்ஸ் மாநிலத்தின் புளோரன்சிக்கு இடம்பெயர்ந்தார். குடும்பம் புளோரன்சில் குடியேறிய போது, ​​தாமஸ் சாப்ட்பால் மற்றும் சாக்கர் விளையாட்டுகளை விரும்பி விளையாடினார், பின்னர் வில்லிஸ்டன் நார்தாம்ப்டன் பள்ளியில் தடகள அணியில் இணைந்தார். ஒரு சமயம் தன் பாட்டி வீட்டில் தொலைக்காட்சியில் அமெரிக்க வீராங்கனையான அலிசன் பெலிக்ஸ் ஓடுவதைப் பார்த்து, தனக்கு தடகள வீராங்கனையாக வேண்டும் என்ற ஆசை வந்ததாக கூறினார். உயர்நிலைப் பள்ளியில் பயின்ற நான்கு ஆண்டுகளில், தாமஸ் பல விளையாட்டு சாதனைகளைப் புரிந்தார். ஒவ்வொரு ஆண்டும் மிகவும் மதிப்புமிக்க வீரர் என்ற விருதைப் பெற்றார். கேபி 2017 மற்றும் 2018 ஆம் ஆண்டுகளில் ஐவி லீக்கின் மிகச்சிறந்த தடகள வீராங்கனையாக அங்கீகரிக்கப்பட்டார். அது இவரது புகழ்பெற்ற தடகள வாழ்க்கையின் தொடக்கத்தைக் குறிப்பதாக உள்ளது. ஆர்வர்டு பல்கலைக்கழகம் பட்டதாரியான இவர் அங்கு நரம்பியல் மற்றும் உலகளாவிய ஆரோக்கியத்தில் இளங்கலைப் பட்டப்படிப்பைப் பயின்றார். ஆஸ்டின் பிராந்திய வளாகத்தில் உள்ள ஹூஸ்டனில் உள்ள டெக்சாஸ் பல்கலைக்கழக ஹெல்த் சயின்ஸ் மையத்தில் நோய்ப்பரவலியல் துறையில், மே 2023 இல், இவர் பொது சுகாதாரப் பட்டப்படிப்பில் முதுகலை பட்டம் பெற்றார்.
கேள்வி: கேப்ரியல் தாமஸ் - தொழில் பற்றி நீங்கள் என்ன அறிந்துள்ளீர்கள்?
பதில்: தாமஸ் ஆர்வர்டில் பயின்ற காலத்தில், தடகளத்தில் மூன்று ஆண்டுகளில் ஆறு வெவ்வேறு போட்டிகளில் 22 வெற்றிகளை ஈட்டினார். கல்லூரி மற்றும் ஐவி லீக்கில் 100 மீ ஓட்டம், 200 மீட்டர் ஓட்டம் மற்றும் உட்புற 60 மீட்டர் பந்தையங்களில் சாதனைப் புரிந்தார். ஆர்வர்டில் படிப்பு முடிந்த பிறகு, டோன்ஜா புஃபோர்ட்- பெய்லியிடம் பயிற்சி பெற ஆஸ்டின் சென்றார். படிமம்:Gabby_Thomas_00115719_(51919418015).jpg 2021 இல் இவருக்கு நடத்தபட்ட காந்த அதிர்வு அலை வரைவு சோதனையில் இவரது கல்லீரலில் ஒரு கட்டியை இருப்பது தெரியவந்தது. ஆனால் அது தீங்கற்றது என்று என பின்னர் அறியப்பட்டது. ஒத்திவைக்கப்பட்ட 2020 டோக்கியோ ஒலிம்பிக்கில் போட்டியில் 200 மீட்டர் ஓட்டப்பந்தயத்தில் அமெரிக்கா சார்பில் கலந்துகொண்டார். 26, சூன், 2021 அன்று நடந்த ஐக்கிய மாநில ஒலிம்பிக் சோதனை போட்டிகளில் 21.61 வினாடிகளில் இவர் நிகழ்த்திய சாதனையானது, அந்த நேரத்தில் இரண்டாவது அதிவேகமான ஓட்டமாக இருந்தது. அது பின்னர் உலக சாதனை படைத்த புளோரன்ஸ் கிரிஃபித்-ஜாய்னரால் முறியடிக்கப்பட்டது. இத் தருணம் தாமசுக்கே ஆச்சரியத்தை அளித்தது; பந்தயத்திற்குப் பிறகு, "ஒரு ஓட்டப்பந்தய வீரராங்கனையாக நான் என்னை உணர வைத்தது. நான் இன்னும் அதிர்ச்சியிலேயே இருக்கிறேன்... ஒலிம்பிக் அணியில் இடம்பெற வேண்டும் என்பதே எனது கனவு... இப்போது நான் [அதை] சாதித்துவிட்டேன், மேலும் உயர்ந்த இலக்குகளை அடைய திட்டடமிடப் போகிறேன்" என்றார். 3, ஆகத்து, 2021 அன்று, ஒலிம்பிக் இறுதிப் போட்டியில், எலைன் தாம்சன்-ஹேரா (தங்கம்) மற்றும் கிறிஸ்டின் ம்போமா (வெள்ளி) ஆகியோருக்கு அடுத்து தாமஸ் 21.87 வினாடிகளில் ஓடி வெண்கலப் பதக்கம் வென்றார். மூன்று நாட்களுக்குப் பிறகு, அமெரிக்க அணி 4 x 100 மீ தொடர் ஓட்டத்தின் இறுதிப் போட்டிக்கு தகுதி பெற்றது, தாமஸ் சிறப்பாக ஓடினார். ஜமைக்கா அணிக்கு அடுத்து இவர் இடம்பெற்ற அமெமெரிக்க அணி இரண்டாவது இடத்தைப் பிடித்தது. இதையடுத்து அணி வீரர்களான ஜவியானே ஆலிவர், டீஹானா டேனியல்ஸ், ஜென்னா பிரந்தினி ஆகியோருடன் வெள்ளிப் பதக்கத்தைப் பெற்றார்.